rejauldu/bengali-wikipedia huggingface dataset:
ভবতারণ শিব মন্দির নবদ্বীপ শহরের দ্বিশতাধিক প্রাচীন একটি শিব মন্দির। এই শিব মন্দিরটি বাংলার মন্দির স্থাপত্যের বিরলরীতির অষ্টকোণাকৃতি শিখর মন্দির। পশ্চিমবঙ্গ হেরিটেজ কমিশন ২০১৯ খ্রিস্টাব্দে মন্দিরটিকে নবদ্বীপের হেরিটেজ মন্দির হিসেবে তালিকাভুক্ত করেছে। নবদ্বীপের পোড়ামাতলায় এই মন্দিরের পাশেই পোড়ামা কালী মন্দির ও মা ভবতারিণী মন্দির অবস্থিত।   ইতিহাস  left|thumb|250px|পোড়ামাতলা মন্দির চত্ত্বরের পুরাতন আলোকচিত্র: বামপাশে মা ভবতারিণী মন্দির, মধ্যে বটগাছ সহ মা পোড়ামাতা ও ডানপাশে ভবতারণ শিব মন্দির রাজা রাঘব ১৬৬৯ খ্রিস্টাব্দে নবদ্বীপে অপরূপ একটি গণেশ মূর্তি স্থাপন করেছিলেন। সেইসঙ্গে একটি শিবলিঙ্গ স্থাপনের অভিপ্রায়ে একটি মন্দির নির্মাণ করলেও মন্দির সম্পন্ন করার পূর্বেই তিনি মারা যান। পিতার অসমাপ্ত কাজ শেষ করেন তাঁর ছেলে রাজা রুদ্র রায়। ১৬৮৩ থেকে ১৬৯৪ খ্রিস্টাব্দের মধ্যে রাজা রুদ্র রায় নবদ্বীপে গৌরীপট্ট সংবলিত ব্রাহ্মণ্য-সংস্কৃতির প্রথম শিব মূর্তিটি স্থাপন করেছিলেন। তখন সেটি রাঘবেশ্বর শিব নামে পরিচিত ছিল। কিন্তু ১৭৬০ খ্রিস্টাব্দের গঙ্গার ভাঙনে এই মন্দিরসহ মূর্তিটি গঙ্গাগর্ভে নিমজ্জিত হলে তার প্রায় ৬৫ বছর পর রাজা গিরিশচন্দ্র ১৮২৫ খ্রিস্টাব্দে পোড়ামাতলায় শিব মূর্তিটি ভবতারণ নামে পুন:স্থাপিত করেন, যা বর্তমানে ভবতারণ শিব নামে পরিচিত। ভবতারণ মন্দিরটি বর্তমানে সংস্কৃত না হলেও ১৯১১ থেকে ১৯২৮ খ্রিস্টাব্দের মধ্যে রাজা ক্ষৌণীশচন্দ্রের সময় মন্দিরটি সংস্কৃত হয়।  অষ্টকোণাকৃতি শিখর স্থাপত্যের এই মন্দির সমগ্র বাংলায় খুবই কম দেখা যায়। এই সম্পর্কে নবদ্বীপ পুরাতত্ত্ব পরিষদের সম্পাদক শান্তিরঞ্জন দেব বলেছেন,    বর্তমান অবস্থা  প্রায় দুশো বছরের অধিক এই প্রাচীন মন্দিরটিকে তত্সংলগ্ন একটি প্রাচীন বটগাছ আষ্টেপৃষ্টে আবৃত আছে। এই বটগাছের গোড়াতেই ঘট স্থাপন করে পোড়ামা পূজিত হওয়ায় বর্তমানে বটগাছের কোনো ক্ষতিসাধন করে মন্দিরের কোনো বৃহত সংস্কার বর্তমানে সম্ভবপর নয়।  আরও দেখুন  পোড়ামা কালী মন্দির  মা ভবতারিণী মন্দির  বুড়োশিব মন্দির, নবদ্বীপ   তথ্যসূত্র   বিষয়শ্রেণী:বাংলার মন্দির স্থাপত্য বিষয়শ্রেণী:নদিয়া জেলার হিন্দু মন্দির বিষয়শ্রেণী:নবদ্বীপ বিষয়শ্রেণী:শিব মন্দির বিষয়শ্রেণী:১৯শ শতাব্দীর হিন্দু মন্দির
অষ্টম জাতীয় সংসদ নির্বাচন ২০০১ অক্টোবর ১, ২০০১ সালে বাংলাদেশে অনুষ্ঠিত হয়। নির্বাচনে দুটি প্রধান দল, বাংলাদেশ জাতীয়তাবাদী দল (বিএনপি) নেতৃত্বে ছিল খালেদা জিয়া; আওয়ামী লীগের নেতৃত্বে ছিল শেখ হাসিনা। জাতীয় সংসদ নির্বাচনে ৩০০টি আসনের বিপরীতে ৪৮৪জন সতন্ত্র প্রার্থীসহ ৫৪টি দল থেকে মোট ১৯৩৫ জন প্রার্থী নির্বাচনে অংশ নেয়। এটি হলো ১৯৯৬ সালে চালু হওয়া তত্বাবধায়ক সরকারের অধীনে দ্বিতীয় নির্বাচন। নির্বাচন অনুষ্ঠানের সময় তত্বাবধায়ক সরকারের প্রধান ছিলেন লতিফুর রহমান।   ফলাফল    তথ্যসূত্র   ২০০১ বিষয়শ্রেণী:অষ্টম জাতীয় সংসদ বিষয়শ্রেণী:২০০১-এ বাংলাদেশ বিষয়শ্রেণী:২০০১-এ বাংলাদেশে নির্বাচন বিষয়শ্রেণী:২০০১-এ এশিয়ায় নির্বাচন
থাম্ব|ওব নদী ওব নদী (রুশ: Обь) রাশিয়ার সাইবেরিয়ার পশ্চিম অংশের একটি নদী। এটি রাশিয়ার ৪র্থ বৃহত্তম নদী। নদীটি দক্ষিণ-পশ্চিম সাইবেরিয়ার আলতাই পর্বতমালার উত্তর ঢালে, মঙ্গোলিয়ার সাথে রাশিয়ার সীমান্তে, উৎপত্তি লাভ করেছে। ৩,৬৮০ কিলোমিটার দীর্ঘ নদীটি প্রথমে উত্তর-পশ্চিম দিকে প্রবাহিত হয়েছে এবং প্রধান উপনদী ইর্তিশ নদীর সাথে মিলিত হবার পর উত্তর দিকে প্রবাহিত হয়ে উত্তর মহাসাগরের বাহু ওব উপসাগরে পতিত হয়েছে। ওব নদীবিধৌত এলাকার আয়তন প্রায় ২৬ লক্ষ বর্গকিলোমিটার। নদীটি প্রধানত কাঠ এবং শস্য পরিবহনে ব্যবহার করা হয়। তবে শীতকালে বরফ জমে পরিবহন বাধাগ্রস্ত হয়। ওবের উৎসের কাছে নদীতীরে কিছু শিল্পশহর এবং একটি জলবিদ্যুৎ প্রকল্প আছে। ওব-ইর্তিশ নদীর মিলিত নদীব্যবস্থার দৈর্ঘ্য প্রায় ৫৪১০ কিলোমিটার।  ওস্তিয়াকদের কাছে নদীটি আস, ইয়াগ, কোলতা''' ও ইয়ামা'' নামে, সামুইদদের কাছে কোলতা বা কুয়ে নামে, এবং সাইবেরীয় তাতারদের কাছে এটি ওমর বা উমর নামে পরিচিত।   তথ্যসূত্র     বিষয়শ্রেণী:রাশিয়ার নদী
thumb| thumb| thumb|অবকাঠামো ও নদী  thumb|পতাকা thumb|মানচিত্রে অবস্থান লাইডেন (ওলন্দাজ ভাষায়: Leiden) নেদারল্যান্ডের পশ্চিমাঞ্চলের জাউড-হলান্ড (দক্ষিণ হল্যান্ড) প্রদেশে অবস্থিত একটি শহর এবং খেমেন্টে (পৌরসভা)। এটি আউডে রাইন (পুরাতন রাইন) এবং নিভে রাইন (নতুন রাইন) নদী দুটির সঙ্গমস্থলে ডেন হাখ থেকে ১৬ কিলোমিটার উত্তর-পূর্বে এবং উত্তর সাগরের সৈকত থেকে ৮ কিলোমিটার ভেতরের দিকে অবস্থিত। এই শহরে নেদারল্যান্ডের প্রাচীনতম বিশ্ববিদ্যালয় এবং প্রাচীনতম জ্যোতির্বৈজ্ঞানিক মানমন্দির অবস্থিত। এছাড়া এখানে বেশ কিছু গুরুত্বপূর্ণ রাষ্ট্রীয় জাদুঘর (পুরাকীর্তি জাদুঘর, এথনোলজি জাদুঘর, নাটুরালিস) রয়েছে। এই শহরে বিশ্ববিখ্যাত চিত্রশিল্পী রেমব্রন্ট জন্মগ্রহণ করেছিলেন।   ইতিহাস  লাইডেনের প্রথম উল্লেখ পাওয়া যায় ৯২২ সালে, তখন এটি উট্রেখ্‌ট বিশপশাসিত এলাকার একটি হোল্ডিং ছিল। দ্বাদশ শতকের একটি দুর্গকে কেন্দ্র করে প্রধানত শহরটি গড়ে ওঠে। ১২৬৬ সালে এর চার্টার নিশ্চিত করা হয় এবং তার সময়সীমা বাড়ানো হয়। ১৪২০ সাল পর্যন্ত হল্যান্ডের আদালতের একটি প্রতিনিধি দল কর্তৃক শহরটি শাসিত হতো। চতুর্দশ শতকে ফ্লেমিশ শহর ইপার থেকে লাইডেনে প্রচুর তাঁতীর আগমন ঘটে। এদের কারণেই পরবর্তীকালে শহরটি পোষাকশিল্পের হাত ধরে সমৃদ্ধি অর্জন করে।  ১৫৮১ সালে লোডেভেইক এলজেফির (Lodewijk Elzevir) এর হাত ধরে লাইডেনে একটি বিখ্যাত ছাপাখানা প্রতিষ্ঠিত হয়। লৌফেন (Leuven) থেকে আসা এই এলজেফির পরিবার লাইডেনে গালিলেও গালিলেই এর রচনাও প্রকাশ করেছিল। এই পরিবারের ছাপাখানার ব্যবসা ১৭১২ সাল পর্যন্ত চালু ছিল। ওলন্দাজরা যখন স্পেনীয় সম্রাজ্যের বিরুদ্ধে বিদ্রোহ ঘোষণা করে তখন কিছু সময়ের জন্য (১৫৭৪ সালের মে-অক্টোবর) স্পেনীয়রা লাইডেন দখল করে নিয়েছিল। এই দখলের অবসান ঘটানো সম্ভব হয়েছিল পরিখা নির্মাণের পর। পরিখা খননের কারণে লাইডেনের পার্শ্ববর্তী গ্রামাঞ্চল প্লাবিত হয়ে যায় এবং সেই জলপথ দিয়েই ওলন্দাজ জাহাজ লাইডেনের অধিবাসীদের জন্য বিভিন্ন দ্রব্য পরিবহনের সুযোগ পায়।  অবরোধের সময় লাইডেনের অধিবাসীদের সাহসিকতার স্বীকৃতিস্বরূপ রাজা ভিলেম ১ (ওরানিয়ে নাসাউ-এর রাজপুত্র) ১৫৭৫ সালে এখানে একটি বিশ্ববিদ্যালয় প্রতিষ্ঠা করে দেন। সপ্তদশ এবং অষ্টাদশ শতকে এই বিশ্ববিদ্যালয় ওলন্দাজদের সংশোধিত ধর্মতত্ত্ব এবং বিজ্ঞান ও চিকিৎসাশাস্ত্রের কেন্দ্রে পরিণত হয়। এখানে বিভিন্ন সময় কাজ করেছেন ইয়োসেফুস ইয়োস্টুস স্কালিখার, হুখো খ্রোটিওস, ইয়াকোবুস আর্মিনিয়ুস, ডানিয়েল হাইনসিয়ুস, ফ্রান্স হেমস্টারহাউস এবং হেরমান বুরহাফে। লাইডেনে রেমব্রন্ট ছাড়াও বেশ কয়েকজন বিখ্যাত চিত্রশিল্পী জন্মগ্রহণ করেছেন, যেমন, ইয়ান ফান খোয়েন, ইয়ান স্টেইন, খাব্রিয়েল মেটসু এবং খেরার্ড ডাউ। এদের হাত ধরেই সপ্তদশ শতকে ওলন্দাজ শিল্পের রেনেসাঁয় লাইডেন গুরুত্বপূর্ণ ভূমিকা পালন করে।Leiden, এনসাইক্লোপিডিয়া ব্রিটানিকা, ১৫ই মার্চ ২০১৩ তারিখে সংগৃহীত   তথ্যসূত্র   বিষয়শ্রেণী:নেদারল্যান্ডসের শহর
মসরূক ইবনুল আজদা ( আরবি , মৃত্যু ৬৮২) ছিলেন একজন মশহূর এবং সম্মানিত তাবেয়ী, ফকীহ এবং মোহদ্দিছ। মূলত কূফা শহরের বাসিন্দা হওয়ায় তিনি হজরত সহাবীয়ে-রসূল আব্দুল্লাহ ইবনে মসঊদ (রহঃ)-এর বেশ শাগরেদানের মাঝে একজন ছিলেন। মসরূক পরবর্তীতে নিজের মতো করে একজন জনপ্রিয় ওস্তাদ হয়ে ওঠেন, যার মাঝে ভবিষ্যতের ওলমায়ে কেরাম যেমন হজর​ৎ ইব্রাহীম নখঈ সাহেব এবং অন্যান্যরা তার শাগরেদ ছিলেন। কথিত আছে যে তিনি ৬৫৮ সালে খলিফা হজরৎ আলী ইবনে আবূ তালেব (রহঃ)-এর পক্ষে খারেজীদের বিরুদ্ধে জঙ্গে লড়েছিলেন। Mashahir, 101; তারীখ বগদাদ, XIII. 232-5  ইমাম যহবী তার "সিয়র আ'লামুন নুবলা দারুল ফেকের ed. 7:410 কেতাবে মসরূককে তাদের মাঝে অন্তর্ভুক্ত করেছেন যাদের আদব-আখলাক এবং এবাদতের দিক থেকে মুসলিম প্রজন্মের অনুকরণ (তকলীদ) করা জরূরী। কথিত আছে যে মসরূক বেশ আন্তরিকতার সাথে আল্লার এবাদ​ৎ করতেন এবং তিনি খানায়ে কাবা শরীফের সামনে সিজদা অবস্থায় ঘুমাতেন। যখন লোকেরা তাকে তার আখেরী অসুস্থতার সময় বিশ্রামের পরামর্শ দিল, তখন সে জওয়াব দিলেন: 'আমি আল্লার কসম করে বলছি যে যদি কেউ এসে আমাকে বলে যে আল্লাহ আমাকে কোন আজাব দেবেন না, তবুও আমি আগের মতোই আন্তরিকতার সাথে তাঁর কাছে এবাদ​ৎ করতে থাকব।' সাহাবায়ে কেরামের পরবর্তী দুই প্রজন্ম ইসলামে উচ্চ স্থান পেয়েছেন কেন? Islamanswers.net   মন্তব্য   বিষয়শ্রেণী:হাদিস বর্ণনাকারী তাবেয়ী বিষয়শ্রেণী:৭ম শতাব্দীর আরব ব্যক্তি বিষয়শ্রেণী:জন্মের সাল অজানা বিষয়শ্রেণী:তাবেয়ী বিষয়শ্রেণী:৬৮২-এ মৃত্যু বিষয়শ্রেণী:ওয়েব আর্কাইভ টেমপ্লেটে ওয়েব্যাক সংযোগ বিষয়শ্রেণী:উৎসবিহীন তথ্যসহ সকল নিবন্ধ
বালখ ক্রিকেট স্টেডিয়াম (; ) আফগানিস্তানের মাজার-ই-শরীফে অবস্থিত একটি ক্রিকেট স্টেডিয়াম। এটি বর্তমানে ইউএসএআইডি এবং ভারতের আর্থিক সহায়তায় নির্মাণাধীন রয়েছে।Mazar-i-Sharif (Balkh) Cricket Ground . Afghanistan Cricket Board.Construction work of Balkh cricket stadium kicked off. Ariana News.  আশা করা যায় যে স্টেডিয়ামটি আফগানিস্তানে খেলতে আন্তর্জাতিক দলগুলিকে আকৃষ্ট করতে সক্ষম হবে যা ২০১৭ সালে আইসিসির পূর্ণ সদস্য পদ লাভ করেছিল।   তথ্যসূত্র   বিষয়শ্রেণী:আফগানিস্তানের ক্রিকেট মাঠ বিষয়শ্রেণী:মাজার-ই-শরিফ বিষয়শ্রেণী:আফগানিস্তানের ভবন ও স্থাপনা
thumb|রি-ভোই জেলার উম্বিরের প্রেসবিটেরিয়ান চার্চের পুরনো কাঠামো।  রী ভোঈ জেলা বা রী ভৈ জেলা () হচ্ছে ভারতের উত্তরপূর্ব দিকের প্রদেশ মেঘালয়ের ১১টি জেলার মধ্যে একটি জেলা। নংপো হচ্ছে এই জেলার সদরদপ্তর। এই জেলার আয়তন ২৩৭৮ বর্গকিলোমিটার এবং ২০০১ সালের শুমারি অনুসারে মোট জনসংখ্যা ১৯২,৭৯৫ জন। ২০১১ সালের শুমারি অনুসারে এটি মেঘালয়ের দ্বিতীয় ঘনবসতিপূর্ণ জেলা।   তথ্যসূত্র   বহিঃসংযোগ  Ri Bhoi district website  বিষয়শ্রেণী:মেঘালয়ের জেলা বিষয়শ্রেণী:রী ভোঈ জেলা বিষয়শ্রেণী:ভারতের স্বায়ত্তশাসিত অঞ্চল বিষয়শ্রেণী:১৯৯২-এ মেঘালয়ে প্রতিষ্ঠিত
সুপার ২০০৫ সালে মুক্তিপ্রাপ্ত একটি তেলুগু চলচ্চিত্র। বিখ্যাত অভিনেত্রী অনুষ্কা শেট্টি চলচ্চিত্রে অভিনয়ের সূচনা করেছিলেন এর মাধ্যমে। চলচ্চিত্রটি হিন্দিতেও ডাব করা হয়েছিল এবং এর নাম দেয়া হয়েছিল রবারি।  গল্প   সোনু তার বোন সাশা এবং তাদের বন্ধু অখিল দরিদ্র জীবনযাপন করে। সাশা তার হৃদয় অখিলকে ভালবাসে। তাকে ঘনিষ্ঠ বন্ধু এবং বিশ্বাসী হিসাবে গণ্য করে।এক সময় তারা তিনজন এতটা শক্তিশালি হয়ে উঠল যে, তারা ছিনতাই করার চক্রান্ত করে এবং শেষ পর্যন্ত কর্তৃপক্ষকে বোকা বানাতে সফল হয়। সাশা যখন জানতে পারে যে অখিল তাকে ভালবাসে না তখন সে আত্মহত্যার হুমকি দেয়। তিনজনের মধ্যে ভুল বোঝাবুঝি হয়। এরপরে তারা আলাদা হয়ে যায়। অল্প সময় পরে সোনু জানতে পারে যে সাশা মারা গেছে। কয়েক বছর পরে ডঃ শ্রী বিদ্যা নামে এক যুবতী সোনুর জীবনে আসে। তিনি তার এবং তার বাবার সাথে বন্ধুত্ব করে। তিনি তাদের আর্থিক সহায়তাও করেন। সোনু যা জানে না তা হল শ্রী অখিলকে ভালবাসে।অখিলের সাথে যখন তার দেখা হয়েছিল যখন তার টিভি সেটটি দুর্ঘটনাক্রমে  অখিলের এক ট্যাক্সি ড্রাইভার দ্বারা ক্ষতিগ্রস্ত হয়েছিল। তিনি জানেন না যে সোনু সাশার মৃত্যুর জন্য সর্বদা অখিলকে দোষ দিয়েছিল। অখিল সোনুর জীবনে আবার প্রবেশ করে। তারা জানতে পারেন যে সাশা মারা যায়নি তার খুন হয়েছিল।   শিল্পী    অখিল - আক্কিনেনি নাগার্জুনা  শ্রী বিদ্যা ভাল্লি -আয়েশা তাকিয়া  সাশা - অনুষ্কা শেট্টি  শিল্পী - আলী  সনু - সোনু সুদ  মিথ্যা সনাক্তকারী বিশেষজ্ঞ - ব্রহ্মানন্দম  পুলিশ অফিসার - সায়াজী শিন্দে   অন্য়‌ান্য   পরিচালক - পুরি জগন্নাধ  সংগীত - সন্দীপ চৌতা   পুরস্কার   ছবিটি চলচ্চিত্রটির জন্য সেরা কৌতুক অভিনেতার ফিল্মফেয়ার পুরস্কার জিতেছে।   তথ্যসূত্র    বহিঃসংযোগ      বিষয়শ্রেণী:আক্কিনেনি নাগার্জু‌না চলচ্চিত্র বিষয়শ্রেণী:পুরী জগন্নাথ পরিচালিত চলচ্চিত্রগুলি বিষয়শ্রেণী:আনুশকা অভিনীত চলচ্চিত্রগুলি বিষয়শ্রেণী:আলি বৈশিষ্ট্যযুক্ত চলচ্চিত্রগুলি বিষয়শ্রেণী:ব্রহ্মানন্দম অভিনীত চলচ্চিত্র বিষয়শ্রেণী:সায়াজি শিন্ডের সমন্বিত চলচ্চিত্রগুলি বিষয়শ্রেণী:২০০৪-এর চলচ্চিত্র বিষয়শ্রেণী:তেলুগু ভাষার চলচ্চিত্র বিষয়শ্রেণী:ভারতীয় মারপিটধর্মী চলচ্চিত্র বিষয়শ্রেণী:২০০৫-এর চলচ্চিত্র বিষয়শ্রেণী:ভারতে ধারণকৃত চলচ্চিত্র বিষয়শ্রেণী:গোয়ার পটভূমিতে চলচ্চিত্র বিষয়শ্রেণী:২০০০-এর দশকের তেলুগু ভাষার চলচ্চিত্র বিষয়শ্রেণী:ভারতীয় ডাকাতির চলচ্চিত্র
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল। উল্লেখযোগ্যতা নির্ণয়ের জন্য যথেস্ট তথ্য নেই।  মাসুম-আল-হাসান (আলাপ) ১৬:৩২, ১ অক্টোবর ২০২২ (ইউটিসি) মঘাদিয়া অরফ্যানেজ নুরুল আবছার চৌধুরী উচ্চ বিদ্যালয়   – (অপসারণের প্রস্তাবনা দেখুনলগ দেখুন) () নামটি ছাড়া নিবন্ধে আর কোন তথ্যই নেই। WP:NSCHOOL নীতিমালা পূরণ করেনা। Deloar Akram (আলাপ • অবদান • লগ) ০৮:১০, ১৯ সেপ্টেম্বর ২০২২ (ইউটিসি)   উল্লেখযোগ্য নয়। মোঃ মারুফ হাসান (আলাপ) ০৪:৫৪, ৩০ সেপ্টেম্বর ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
thumb|right|200px|রৎলাম দ্বার, জাওরা thumb|right|200px|১৮৬৫ থেকে ১৮৯৫ খ্রিস্টাব্দ অবধি জাওরা রাজ্যের পতাকা ছিল সবুজ ত্রিকোণ জাওরা রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ মধ্য ভারত এজেন্সির মালব এজেন্সিতে অবস্থিত রাজ্যগুলির মধ্যে এটি একটি তোপ সেলামী সম্মানপ্রাপ্ত রাজ্য ছিল।Imperial Gazetteer of India, v. 14, p. 63., Digital South Asia Library  দুটি আশ্রিত অঞ্চল পিপলোড়া ও পন্থ পিপলোড়াসহ রাজ্যটির মোট আয়তন ছিল । জাওরা রাজ্য চারটি তহশীল বিভক্ত ছিল সেগুলি হল জাওরা, বরৌড়া, তাল এবং বড়খেরা। রাজ্যের মুড়ি ফলিত খাদ্যশস্য ছিল মিলেট, তুলা, পেঁয়াজ এবং ভুট্টা এবং ১৯০১ খ্রিস্টাব্দে রাজস্বের পরিমাণ ছিল বার্ষিক ৮,৫০,০০০ ভারতীয় মুদ্রা।  ইতিহাস আব্দুল গফুর মোহাম্মদ খান জাওরা রাজ্যের পত্তন ঘটান। তিনি ছিলেন পাঠান নেতা মোহাম্মদ আমির খানের সেনাধ্যক্ষ। পরবর্তীকালে তিনি ইন্দোর রাজ্যের হোল্কার রাজার অধীনস্থ হন। মান্দসৌরের চুক্তি অনুসারে ব্রিটিশ সরকার (ব্রিটিশ ইস্ট ইন্ডিয়া কোম্পানি) ১৮১৮ খ্রিস্টাব্দে এই রাজ্যটি দেশীয় রাজ্যের মর্যাদা পায়। জাওরার নবাব রাজ্যের জাওরা, সনজিত, তাল, মলহরগড়, ভরৌড়াতে ব্রিটিশ হস্তক্ষেপ নিশ্চিত করেন, এবং পিপলোড়াতে ব্রিটিশদের খাজনা আদায়ের অধিকারের আশ্বাস দেন। এর বিপরীতে ব্রিটিশদের তরফ থেকে নবাব প্রয়োজনে ৫০০ অশ্বারোহী বাহিনী ৫০০ পদচালিত সৈন্যবাহিনী ৪টি কামান ব্যবহারের অনুমতি পান।   এই রাজ্যেরই নবাব মোহাম্মদ ইসমাইল ছিলেন ব্রিটিশ বাহিনীর একজন গণ্যমান্য মেজর জেনারেল। নবাব মোঃ ইফতেখার আলী খাঁয়ের শাসনকালে ১৯২৪ খ্রিস্টাব্দে পিপলোড়া পৃথক রাজ্য এবং ১৯৪২ খ্রিস্টাব্দে পন্থ-পিপলোড়া ব্রিটিশ ভারতের একটি প্রদেশে পরিণত হয়। নবাব মোহাম্মদ ওসমান আলী খাঁ ১৯৪৮ খ্রিস্টাব্দের ১৫ই জুন তারিখে রাজ্যটিকে ভারতীয় অধিরাজ্যের অন্তর্ভুক্ত করার জন্য সম্মতি স্বাক্ষর করেন।  জাওরার জায়গীর জাওরা রাজ্যের চোদ্দটি জায়গীর এর মধ্যে দুটি জায়গীর ছিল পাঠানো শাসিত একটি জায়গীর ছিল মহাজন শাসিত এবং বাকি এগারটি জায়গীর ছিল রাজপুত শাসিত।Leading Famlies And Officials In The States Of Central India pg.136 জাওরার নবাব ৬ জানুয়ারি ১৮১৭ - ৯ সেপ্টেম্বর ১৮২৫  আবদুল গফুর মহম্মদ খাঁ  ৯ সেপ্টেম্বর ১৮২৫ – ২৯ এপ্রিল ১৮৬৫  গাউস মহম্মদ খাঁ  ৯ সেপ্টেম্বর ১৮২৫ - ১৮২৭         মুশারফ বেগম -প্রতিনিধি- টঙ্কের মহম্মদ আয়াজ খাঁ ইউসুফজাই(স্ত্রী) -রাজপ্রতিনিধি     জাহাঙ্গীর খাঁ ১৮২৭ - ১৮৪০                বোর্থউইক -রাজপ্রতিনিধি ৩০ এপ্রিল ১৮৬৫ - ৬ মার্চ ১৮৯৫  এহতেসাম আর-দওলা মহম্মদ ইসমাইল খান ওরফে নবাব ইসমাইল আলি খাঁ  ৩০ এপ্রিল ১৮৬৫ - ১৮৭২         রাজপ্রতিনিধি                            - হজরত নুর খাঁ                            - পশ্চিম মালবের রাজনৈতিক প্রতিনিধি   ৬ মার্চ ১৮৯৫ – ১৫ আগস্ট ১৯৪৭  ফাখর আল-দওলা মহম্মদ ইফতেখার আলি খান (১২ ডিসেম্বর ১৯১১ থেকে ফাখর আল-দওলা স্যার ইফতেখার আলি খান)                      ১৯৪৭ - ১৯৭২ আসিফ উদ-দৌল্লা, সাহেবজাদা নবাব ওসমান আলিখান বাহাদুর সৌলৎ-এ-জঙ্গ  ১৯৭২ - ১৯৯৯ নবাব মহম্মদ মর্তুজা আলি খান বাহাদুর সৌলৎ-এ-জঙ্গ   ১৯৯৯ - ২০১১ নবাব সৌলৎ মনসুর আলি খান (মীনাক্ষী মুখার্জ্জীকে বিবাহ করেন)  তথ্যসূত্র  বিষয়শ্রেণী:মধ্যপ্রদেশের ইতিহাস বিষয়শ্রেণী:মধ্যপ্রদেশের দেশীয় রাজ্য বিষয়শ্রেণী:১৮১৭-এ ভারতে প্রতিষ্ঠিত বিষয়শ্রেণী:পশতুন রাজবংশ বিষয়শ্রেণী:রতলাম জেলা বিষয়শ্রেণী:১৯৪৮-এ ভারতে বিলুপ্ত
থাম্ব|চৌসাথ খাম্বা, আজিজ কোকার সমাধি মির্জা আজিজ কোকা (    ;  ), কোকালতাশ (    নামেও পরিচিত ) এবং তাঁর রচিত খান-ই-আজম (  ), ছিলেন আকবরের দুধ ভাই, যিনি মুঘল সম্রাট আকবর এবং জাহাঙ্গীরের দরবারে শীর্ষস্থানীয় অভিজাতদের একজন ছিলেন।Lefèvre, Corinne. "ʿAzīz Koka, Mirzā ." Encyclopaedia of Islam, THREE. Edited by: Gudrun Krämer, Denis Matringe, John Nawas, Everett Rowson. Brill Online, 2013. Reference. 14 August 2013. তিনি গুজরাট সুবাহর (প্রদেশ) সুবাহদার বা গভর্নরও ছিলেন।   জীবনী    প্রারম্ভিক জীবন  তিনি ছিলেন আকবরের প্রধানমন্ত্রী শামস উদ্দীন আতাগা খান এবং আকবরের দুধমাতা জিজি আঙ্গার পুত্র, তাই তার নামে তুর্কি শব্দ "কোকা" বা "দুধ-ভাই" রয়েছে। আতাগা খান ১৫৬২ সালে আকবরের আরেকজন দুধমাতা মাহাম অঙ্গার ঈর্ষান্বিত পুত্র আদম খানের হাতে খুন হন। তারপরে, আজিজ কোকা ১৫৬৬-৬৭ সালে দিল্লিতে নিজামুদ্দিন আউলিয়ার পাশে তার পিতার সমাধি নির্মাণ করেন। অন্যদিকে আদম খানকে আকবরের নির্দেশে মৃত্যুদণ্ড দেওয়া হয়।  আকবর গুজরাট জয় করার পর তিনি আজিজ কোকাকে নতুন প্রদেশের গভর্নর নিযুক্ত করেন। ১৫৭৩ সালে, গুজরাটিরা বিদ্রোহ করে এবং আহমেদাবাদে আজিজ কোকাকে অবরোধ করে। কিন্তু আকবরের বাহিনী না আসা পর্যন্ত তিনি শহর রক্ষা করেন। ১৫৭৯ সালে, তাকে বিহারের গভর্নর করা হয় এবং বাংলায় বিদ্রোহ দমন করার নির্দেশ দেওয়া হয়। যাইহোক, পরের বছর পর্যন্ত তিনি ব্যবস্থা নেননি এবং ফলে বিদ্রোহীরা বিহারকেও দখল নিতে শুরু করে। ১৫৮৬ সালে দাক্ষিণাত্য জয়ের নির্দেশ দিলে তিনি একইভাবে অনিচ্ছুক ছিলেন।  আকবর তার পালিত ভাই এবং ছোটবেলার খেলার সাথী আজিজ কোকার প্রতি অত্যন্ত নম্র ছিলেন। তা সত্ত্বেও, আজিজ কোকা তার সম্রাট আকবরকে অনায়াসেই মানেনি। তিনি আকবরের সমস্ত ঘোড়াকে ব্র্যান্ড করার আইনটির বিশেষত বিরোধিতা করেছিলেন এবং আকবরের দরবারে নতুন কুর্নিশ সিজদা প্রথা গ্রহণ করতে পারেননি। ১৫৯২ সালে আজিজ কোকাকে যখন আদালতে তলব করা হয়, তখন তিনি মক্কায় তীর্থযাত্রায় যান। সেখানে তিনি দেড় বছর ধরে সৎ কাজে প্রচুর অর্থ ব্যয় করেন, যতক্ষণ না আকবর তাকে ক্ষমা করেন এবং তাকে তার পদে পুনরুদ্ধার করেন।   পরবর্তী জীবন  তবে জাহাঙ্গীরের শাসনামলে, তিনি অনেক পদ হারিয়েছিলেন, কারণ তিনি রাজা মান সিং সাথে যুবরাজ সেলিমের জ্যেষ্ঠ পুত্র, খসরু মির্জার বিদ্রোহকে সমর্থন করেছিলেন, যিনি তার উত্তরাধিকারীর জন্য আকবরের পছন্দ ছিলেন এবং তার পদমর্যাদা তার সেলিম পিতার উপরে উন্নীত হয়েছিল। খসরু বিদ্রোহ ১৬০৬ সালে দমন হয়। প্রথমে তাকে অন্ধ করে তারপর কারারুদ্ধ করা হয়। প্রতিশোধ হিসেবে জাহাঙ্গীর তাদের অনেক ক্ষমতা কেড়ে নেন এবং জাহাঙ্গীরনামায় তাদের তিরস্কার করেন। আজিজ কোকা খসরুর প্রতি এতটাই নিবেদিতপ্রাণ ছিলেন যে তিনি বারবার ঘোষণা করেছেন যে:  পরবর্তী জীবনে, আজিজ কোকা তার অবস্থান ফিরে পেয়েছিলেন, তবে তার বংশ কখনই রাজকীয় পৃষ্ঠপোষকতা ফিরে পেতে পারেনি, যেমনটি তারা তার পিতার জীবদ্দশায় উপভোগ করেছিল।Faruqui, p. 227  তাঁর এক কন্যা খুসরু মির্জার সাথে বিবাহ বন্ধনে আবদ্ধ হন। তার আরেক কন্যা হাবিবা বানু বেগম ১৫৮৭ সালে আকবরের চতুর্থ পুত্র মুঘল রাজপুত্র সুলতান মুরাদ মির্জার সাথে বিবাহ বন্ধনে আবদ্ধ হন। তার দুই পুত্র ছিল, রুস্তম মির্জা (জন্ম ১৫৮৮) এবং আলম মির্জা (জন্ম ১৫৯০)।  তিনি তার সমাধি, চৌষাট খাম্বা, আক্ষরিক অর্থে ৬৪টি স্তম্ভ, ১৬২৩-২৪ সালে দিল্লির নিজামুদ্দিন দরগাহ কমপ্লেক্সের কাছে তৈরি করেছিলেন।   তথ্যসূত্র    গ্রন্থপঞ্জি      বিষয়শ্রেণী:গুজরাতের সুবাহদার বিষয়শ্রেণী:১৭শ শতাব্দীর ভারতীয় ব্যক্তি বিষয়শ্রেণী:মুঘল অভিজাত বিষয়শ্রেণী:১৬২৪-এ মৃত্যু বিষয়শ্রেণী:১৫৪২-এ জন্ম
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: রেখে দেয়া হল। ভারতের সরকারি  তথ্য কোষে http://bn.vikaspedia.in/ এনার জীবনী ও কর্ম কাণ্ড ও তার প্রতিষ্ঠিত ফুরফুরা শরিফ যথেষ্ঠ উল্লেখযোগ্য। এবং  নিবন্ধে যথেষ্ঠ তথ্যসুত্র আছে। আরো জানার জন্য ও নিবন্ধ সম্প্রসারনের জন্য এই বইটি দেখতে পারেন। এখানে ওনার পুরো জীবনী আছে। https://archive.org/details/FurfuraSarif --জয়ন্ত (আলাপ - অবদান) ১৮:০৫, ১৬ ডিসেম্বর ২০১৯ (ইউটিসি) পীর আবু বকর সিদ্দিকী   – (অপসারণের প্রস্তাবনা দেখুনলগ দেখুন) () ব্যক্তি কী কারণে উল্লেখযোগ্যতার তার গ্রহণযোগ্য প্রমাণ/তথ্যসূত্র/ব্যাখ্যা নেই। ~মহীন (আলাপ) ১৬:০২, ২ ডিসেম্বর ২০১৯ (ইউটিসি)  প্রস্তাবকের সাথে একমত। অপসারনে    । — মাসুম ইবনে মুসা  কথোপকথন ০২:৫২, ৩ ডিসেম্বর ২০১৯ (ইউটিসি)   অপসারণে , নিবন্ধে তথ্যসূত্র নাই। কিন্তু, তিনি জমিয়তে উলামায়ে হিন্দের বঙ্গীয় প্রাদেশিক শাখার সভাপতি ছিলেন। তাছাড়া, উনি ফুরফুরা শরিফের প্রতিষ্ঠাতা। এপার বাংলা ওপার বাংলায় উনার বহু ভক্ত বিদ্যমান। তার উপর জনকণ্ঠ পত্রিকার উপসম্পাদকীয় এবং ইত্তেফাক পত্রিকায় উনাকে নিয়ে লেখা এই নিবন্ধ দেখে আমার মনে হয় নি, নিবন্ধটি অপসারণ করা উচিত। তবে হ্যাঁ, নিবন্ধের সংস্কার করা উচিত।--S. M. Nazmus Shakib (আলাপ) ০৪:১৫, ৩ ডিসেম্বর ২০১৯ (ইউটিসি)   ১ম তথ্যসূত্রটি সংশোধন এবং বাকী ৩টি তথ্যসুত্র যোগ করা হয়েছে। — মাসুম ইবনে মুসা  কথোপকথন ১২:৩৪, ৭ ডিসেম্বর ২০১৯ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
thumb|মায়াপুরে জলঙ্গী নদীতে পারাপার মায়াপুর  (পূর্বে যাহা শ্রীমহাপ্রভুর দ্বারা দণ্ডিত এবং শরণাপন্নিত চাঁন্দকাজীর কবর স্থলীর কারণে মিয়াপুর নামে পরিচিত ছিল) পশ্চিমবঙ্গের নদিয়া জনপদে অবস্থিত একটি ইস্কন দ্বারা নবনির্মিত নগরী যা ইস্কনের প্রমুখ কার্যালয়  ও পশ্চিমবঙ্গের একটি নবীন অন্যতম পর্যটন কেন্দ্র৷ মায়াপুর ভাগীরথী নদীর পূর্বপাশে অবস্থিত। নবীন মায়াপুরের কাছেই জলঙ্গী নদী ভাগীরথী নদীতে মিশেছে।  নামব্যুৎপত্তি মায়াপুরের প্রাচীন নাম মিয়াপুর (Miyapur) ছিল। মুসলিম অধ্যুষিত এই স্থানটি বিশেষত চাঁন্দকাজ়ীর মজ়ার(কবর) স্থলী এবং মুসলিম ইসলাম অনুগামী মৎস্যজীবী দের বসতির জন্য পরিচিত ছিল। মিঞাপুর নামটির উল্লেখ বিভিন্ন আধিকারিক সরকারি মানচিত্র এবং জরিপের প্রতিবেদনে পাওয়া যায়। নদিয়া কালেক্টরির জরিপি নকশায়(১৮৪০ খ্রি.), ১৮৫৪ খ্রিস্টাব্দের রেভিনিউ সার্ভে মানচিত্রে, ১৮৮৬ খ্রিস্টাব্দের Village Directory of Nadia (পোষ্টমাষ্টার জেনারেল কর্তৃক মুদ্রিত)-এ, ১৯২০ ও ১৯২৯ খ্রিস্টাব্দের সার্ভিয়ার জেনারেল রাইডারের মানচিত্রে স্থানটিকে মিয়াপুর হিসেবে উল্লেখ করা হয়েছে। পরবর্তীকালে বিংশ শতাব্দীতে ভক্তিবিনোদ ঠাকুর এবং পরবর্তীতে ইস্কোন দ্বারা এই স্থান কে মায়াপুর নামে প্রচারিত করা হয়। দুই স্থানের নাম একরুপতার পরিণাম স্বরুপ শ্রীমন্মহাপ্রভু চৈতন্যদেব এর মুল জন্মস্থালী শ্রীনবদ্বীপ ধাম অতর্গত প্রাচীন মায়াপুর নামক স্থল এবং নবনির্মিত মায়াপুর(প্রাচীন মিয়াপুর)এর মধ্যে বিভ্রান্তির সৃষ্টি হয়। বহু ইস্কন অনুগামী যেহেতু নবীন মায়াপুর কে শ্রীনবদ্বীপ ধাম অতর্গত প্রাচীন মায়াপুর(মহাপ্রভু)জন্মস্থান একটাই এমন ভ্রম হয় কিন্তু মুল স্থানীয় বাসীন্দারা এবং পরম্পরাগত শ্রীচৈতন্য অনুগামী গণ শ্রীনবদ্বীপ ধাম অন্তর্গত প্রাচীন মায়াপুরকেই শ্রীমন্মহাপ্রভুর জন্মস্থান হিসেবে গণ্য করে ।   ইসকন মন্দির  এখানে ইসকন (আন্তর্জাতিক কৃষ্ণভাবনামৃত সংঘ) প্রতিষ্ঠিত এবং নির্মাণাধীন চন্দ্রোদয় মন্দির আছে। এই মন্দিরের অধিকাংশ সেবক পাশ্চাত্যদেশ হয়তে আগত, যারা ইউরোপ ও আমেরিকার নানা দেশ থেকে এসে সনাতন ধর্ম গ্রহণ করেছেন   পরিবহন  মায়াপুর কলকাতার সাথে সড়কপথে যুক্ত। নিকটবর্তী রেলস্টেশন গঙ্গার অপর পাড়ে শ্রীনবদ্বীপ ধাম রেলওয়ে স্টেশন। এছাড়া কলকাতার শিয়ালদহ রেলওয়ে স্টেশন থেকে ট্রেনে কৃষ্ণনগর এসে সেখান থেকে বাসে মায়াপুর পৌঁছনো যায়। মায়াপুরের প্রধান উৎসবগুলি হল চন্দনযাত্রা, স্নানযাত্রা,রথযাত্রা, ঝুলনযাত্রা, জন্মাষ্টমী , রাধাষ্টমী, রাসযাত্রা, শ্রীল প্রভুপাদের ব‍্যাসপূজা, দোলযাত্রা প্রভৃতি।  ১৩০৬৩/হাওড়া - বালুরঘাট এক্সপ্রেস সকাল ৯:৩৭ এ সোম থেকে শুক্র নবদ্বীপ পৌঁছায়।  thumb|260px|চন্দ্রোদয় মন্দিরে শ্রীল প্রভুপাদের পুষ্পসমাধির সম্মুখভাগ thumb|260px|চন্দ্রোদয় মন্দিরে শ্রীল প্রভুপাদের পুষ্পসমাধি  তথ্যসূত্র  বহিঃসংযোগ  বিষয়শ্রেণী:নদিয়া জেলার দর্শনীয় স্থান বিষয়শ্রেণী:নদিয়া জেলার শহর ও নগর বিষয়শ্রেণী:হিন্দু পবিত্র শহর বিষয়শ্রেণী:আন্তর্জাতিক কৃষ্ণভাবনামৃত সংঘ বিষয়শ্রেণী:বৈষ্ণব সম্প্রদায়
ইভান স্টোন (জন্ম: ১৮ই জুলাই, ১৯৬৪) একজন মার্কিন পর্নোগ্রাফিক অভিনেতা, পরিচালক, পেশাদার কুস্তিগির এবং স্ট্যান্ড-আপ কৌতুক অভিনেতা।  ২০১১ সালে, স্টোন ইতিহাসের তৃতীয় অভিনেতা হয়েছিলেন, যিনি তিনবার পুরুষ পারফর্মারের জন্য এভিএন পুরস্কার পেয়েছিলেন। একই বছর, তিনি সিএনবিসি দ্বারা জনপ্রিয় ১২ পর্ন তারকার তালিকাভুক্ত হয়েছিলেন, তালিকায় একমাত্র পুরুষ তিনিই ছিলেন। স্টোনকে এভিএন এবং এক্সআরসিও হল অফ ফেমে অন্তর্ভুক্ত করা হয়েছে।   জীবনের প্রথমার্ধ  স্টোন, টম রায়ানে নামে আইওয়ারের আমেসে জন্মগ্রহণ করেন। তিনি টেক্সাসের ডালাসে দমকলকর্মী পালক পিতার কাছে বড় হয়েছেন। ১৯৮২ সালে গোবলস হাই স্কুল থেকে স্নাতক হন। বিশ্ববিদ্যালয়ে স্টোন ওয়েস্টার্ন মিশিগান ব্রোনকাসের পক্ষে প্রতিরক্ষা লাইনম্যান হিসাবে খেলতেন, তবে চোট পাবার পরে অবসর নিতে হয়েছিল। জীবিকা নির্বাহের জন্য তিনি একটি ফর্ক লিফট চালক, গ্যাস স্টেশনে, ডিনার থিয়েটারে, মিস্ত্রির কাজ, এবং জেবিএস-এতে কসাইয়ের কাজও করেছেন।   কর্মজীবন  থাম্ব|220x220পিক্সেল| দা ভিঞ্চি লোড চলচ্চিত্রের জন্য মিসি মনরোয়ের সাথে স্টোন (ডানে) স্টোন একটি ইক্সোটিক নৃত্যশিল্পী হিসাবে যৌন শিল্পে প্রবেশ করেছিলেন, যা তিনি দশ বছর ধরে করেছিলেন। ১৯৯৭ সালে তিনি প্রাপ্তবয়স্ক চলচ্চিত্রে অভিনয় শুরু করেন। ২০০১ সালে একটি প্যারোডি চলচ্চিত্র ছবি হাং ওয়াঙ্কেনস্টেইনে দ্য মনস্টার হিসাবে উপস্থিত হয়েছিলেন। ১ জানুয়ারি ২০০১-এ তিনি ১৮তম এভিএন পুরস্কারে তিনি বর্ষসেরা পুরুষ পারফরমারের পুরস্কার পেয়েছিলেন।   পুরস্কার    তথ্যসূত্র      বহিঃসংযোগ               সাক্ষাৎকার   তিনবারের জয়ী ইভান স্টোনের - সাক্ষাৎকার   বিষয়শ্রেণী:১৯৬৪-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন পর্নোগ্রাফিক চলচ্চিত্র অভিনেতা বিষয়শ্রেণী:টেক্সাসের পর্নোগ্রাফি চলচ্চিত্র অভিনয়শিল্পী বিষয়শ্রেণী:ডালাসের ব্যক্তি
যমুনা ফার্টিলাইজার কোম্পানী লিমিটেড হলো বাংলাদেশের জামালপুরে সরকারি মালিকানাধীন সার উৎপাদনকারী সংস্থা। এটি শিল্প মন্ত্রণালয়ের বাংলাদেশ রসায়ন শিল্প সংস্থার অধীনে ছিল। সুদীপ মজুমদার যমুনা ফার্টিলাইজার কোম্পানী লিমিটেডের বর্তমান ব্যবস্থাপনা পরিচালক। এটি বাংলাদেশের বৃহত্তম সার কারখানাগুলোর অন্যতম।   তথ্যসূত্র   বিষয়শ্রেণী:জামালপুর জেলা ভিত্তিক সংগঠন বিষয়শ্রেণী:বাংলাদেশের সরকারি মালিকানাধীন কোম্পানি বিষয়শ্রেণী:বাংলাদেশের সার কোম্পানি বিষয়শ্রেণী:১৯৯১-এ প্রতিষ্ঠিত বাংলাদেশী কোম্পানি বিষয়শ্রেণী:১৯৯১-এ প্রতিষ্ঠিত রাসায়নিক সংস্থা